สวัสดีค่ะ คือฉีดยาคุมตั้งแต่เข้ามหาลัยจนเรียนจบเลยค่ะ ตอนนี้อายุได้ 24 ปียังไม่เคยมีลูกค่ะ แล้วตอนนี้หยุดฉีดมาได้ 1 ปีจะเข้าปีที่ 2 แล้วค่ะ ยังไม่มีวี่แววของประจำเดือนหรืืออาการปวดท้องประจำเดือนเหมือนที่เคยเป็น ตรวจครรภ์แล้วก็ไม่ได้ตั้งครรภ์ค่ะ น้ำหนักตัวก็เพิ่มขึ้นหลังจากหยุดฉีดค่ะ อยากทราบว่า การฉีดยาคุมนานถึง 4 ปีนี้ จะมีผลข้างเคียงอย่างไรบ้างคะ แล้วแบบนี้ประจำเดือนจะมาเมื่อไหร่ ต้องทานยาปรับฮอร์โมนช่วยไหม แล้วที่สำคัญ จะมีลูกยากไหมค่ะ รบกวนด้วยนะคะ
สวัสดีค่ะ หลังหยุดฉีดยาคุม อาจจะทำให้ไม่มีการตกไข่ และยังไม่มีประจำเดือนมาได้ภายในประมาณ 1 ปีแรกแต่หากผ่านมาเกิน 1 ปีแล้ว ประจำเดือนยังไม่มาตามปกติ แนะนำไปพบสูตินรีแพทย์เพื่อตรวจหาสาเหตุอื่นๆเพิ่มเติมเช่นการตั้งครรภ์ มีถุงน้ำรังไข่ พังผืดมดลูก หรือโรคไทรอยด์ ยังไม่ควรซื้อยาปรับฮอร์โมนมากินเอง ควรใช้ภายใต้การดูแลของแพทย์เท่านั้นถ้ายังไม่พร้อมมีบุตร แนะนำให้คุมกำเนิดด้วยวิธีอื่นต่อทันที แม้ประจำเดือนจะยังไม่มานะคะ